***Сабақтың тақырыбы:*** Халыққа жеткіз күйімді.

***Сабақтың мақсаты:***
***Білімділік:*** «Халыққа жеткіз күйімді» мәтініне түсініктеме беру. Құрманғазы Сағырбайұлы мен Дина Нұрпейісова туралы қосымша тереңірек ақпарат беру. Оның өмірі мен шығармашылығын білуге қызығушылықтарын ояту.
***Дамытушылық:*** Оқушыларға «Халыққа жеткіз күйімді" атты мәтінді оқытып, талдатып, күйлерін естіртіп, мазмұнын ашу арқылы ойлау, жүйелі әңгімелеу, дұрыс сөйлеуге бағыт беру. Қазақ күй өнері туралы дүниетанымдарын кеңейту.
***Тәрбиелік мәні:*** Оқушыларды мәдениетке, өнерге баулу. Атадан қалған күй өнерін насихаттау арқылы тарихын, ғұрпын құрметтеуге баулу.

***Әдіс - тәсілдері:*** сұрақ – жауап, түсіндіру, әңгімелесу, ой қозғау
***Көрнекілігі:*** Құрманғазы Сағырбайұлы мен Дина Нұрпейісованың өмірі мен шығармашылығы туралы слайд, видео ролик, топтарға арналған тапсырмалар.

***I. Ұйымдастыру кезеңі.***

Қол алысып, кәне, біз,

Достасайық бәріміз.

Айтарым бар сендерге,

Кел тұрыңдар шеңберге.

Қандай жақсы бір тұру.

Достарменен бір жүру!

Оқушыларды топқа бөлу.

***Психологиялық дайындық.*** (оқушылардың назарын сабаққа аудару)
Шырылдады қоңырау

Біз сабақты бастаймыз.

Партамызға отырып,

Өзара сөз тастаймыз.

Табыс тілеп көзбенен,

Жаңа білім алуға,

Алға қадам бастаймыз.

***ІІІ . Үй тапсырмасы:***

Құрманғазы Сағырбайұлы мен Дина Нұрпейісова туралы мәліметтер жинақтап келу. (реферат жазу)

Постер қорғау. (Әр топтан бір оқушы қорғайды).

І –ІІ топ: Құрманғазы Сағырбайұлы туралы мәліметтер беру.

ІІІ- ІV топ: Дина Нұрпейісова туралы мәліметтер беру.

***ІV.*Ой қозғау**
Тапсырма: Көбейту таблицасын орындау арқылы суретте бейнеленген қай мәтін екенін табу. «Нағыз адам», «Шал мен бала», «Сәкен аға». Осы өтілген мәтіндер арқылы үлкенді сыйлауды, кішіпейіл болуды, өнегелі т.б. жақсы қасиеттерді үйренеміз.

***V. Мағынаны тану***Жаңа сабақ. Автор туралы мәлімет беру.
 Мәтінмен жұмыс.ДЖИТСО стратегиясы бойынша.
Топпен жұмыс.

Оқушылар мәтінді оқып, мазмұнын талдайды.
Әр топтан бір оқушы мазмұнын әңгімелеп береді.
- Ендеше , видео-слайдқа назар көңіл аударамыз.

( Дина әжеміздің өмірі туралы видео-слайд  көрсету. )

 Мұғалімнің қысқаша қорытындылауы.
***Сергіту сәті:*** Күй тыңдау. Құрманғазының «Балбырауын» күйінен үзінді тыңдату.
***VI.Шығармашылық тапсырма.***

*1.*Қазіргі күйшілерден кімді білесің?

*2.*Ұйқас бойынша өлең құрату.
............... домбыра.
............... сен ғана.
Құрманғазы атамның,
............... сен ғана.
*3.* Өлең жолдарын  жалғастырыңдар.

(Қазақтың) қара домбырасы

 (Әдемі)  күй шертеді.

Күй анасы (Дина апай)

(Мәңгі) есте жүреді.

*4.* Кейіпкерге хат. (Құрманғазы Сағырбайұлы мен Дина Нұрпейісоваға)

***VІI.Сабақты бекіту.Ой түйіндеу.***

Әр топ ұяшықтар таңдау арқылы сұрақтарға жауап береді.
1. Құрманғазы мен Дина қай жылы кездесті?

2. Құрманғазы неге налыды, неге қуанды?

3.Динаның Құрманғазы атасының алдында ойнап берген күйі қалай аталады?

4.Құрманғазы Динаға қандай бата берді?

5. Құрманғазы Сағырбайұлы кім болған?

6.Дина атасына қандай ант берді?

7.Құрманғазы Сағырбайұлының қандай күйлерін білесіңдер?

8. Қазіргі кездегі күйшілерден кімді білесің?
***VIII. Үйге тапсырма***. Өнер туралы мақал-мәтелдер жинақтау.

Бағалау.